কাজেই, মানবধর্মের স্বর ও স্বভাবকে বুঝতে হবে। মানুষের মন ও প্রকৃতিকে বুঝতে হবে। সময় ও সমাজের নানা অবজেকটিভের ভেতর প্রতিনিয়ত মানুষের মন কীভাবে রূপান্তরিত হয় পাভলভীয় মনোবিজ্ঞান সেই ধারায় এগিয়েছে। মানবমন ও মানবধর্মের বৈশিষ্ট্য না বুঝে কেবল উৎপাদননীতি আর উৎপাদনপদ্ধতি দিয়ে মানবসমাজকে বোঝা যাবে না। ‘মানবমনের অবজেকটিভ নিয়মগুলোকে সঠিকভাবে জানা ও মানার গুরুত্বকে উপেক্ষা করা’ই সমাজতান্ত্রিক বিশ্বের পতনের অন্যতম কারণ বলে মনে করেন যতীন সরকার। তিনি বলেন,